**La rondine** (Pääskynen) on italialainen ooppera, joka on monella tavalla poikkeuksellinen Giacomo Puccinin tuotannossa.
 Vuosina 1913–1921 tämä teos muuttui operetista lyyriseksi komediaksi. La rondine sävellettiin operettimaiseksi, kevyeksi oopperaksi. Operettimaisuutta tukevat muun muassa kevyet Wieniläisvalssit.

Kevyen oopperan synty
---------------------

Lokakuussa 1913 Puccini vieraili Wienin Karltheaterissa. Teatterin johtajat Heinrich Berté ja Siegmund Eibenschütz tarjosivat 200 000 Itävallan kruunua, mikäli Puccini säveltäisi operetin Karltheaterille. Teoksen maailman ensi-ilta olisi saksankielisenä Karltheaterissa. Alkuperäisen tekstin kirjoittivat Alfred Maria Willner ja Heinz Reichert. Saatuaan sen nähdäkseen Puccini ilmoitti 14. joulukuuta 1913 ettei sävellä operettia: "Io ne faccio un’opera comica. Opera comica si, operetta no."

La Rondine on ainoa ooppera, jonka on tuottanut Casa Sonzogno. Se on myös ainoa teos Puccinin uralla, jossa hän teki sopimuksen ennen kuin tiesi millainen oopperan tarina olisi. Puccini allekirjoitti sopimuksen 18. huhtikuuta 1914 ja teoksen nimeksi tulisi La rondine. 

Libretistiksi Puccini valitsi Giuseppe Adamin. 

Jouluun 1914 mennessä oli Puccini oli jo saanut sävellettyä jo kaksi näytöstä. Ensimmäinen maailmansota vaikeutti Puccinin sopimusta. Toukokuussa 1915 Italia julisti sodan Itävalta-Unkarille. Sävellystyö oli keskeytyksissä syyskuuhun 1915. Syyskuussa Puccini tapasi Heinrich Bertén Interlakenissa. Neuvottelut eivät johtaneet alkuperäisen sopimuksen muutokseen. Puccinille jäi oikeus ensi-iltaan sodan jälkeen. Puccini kirjoitti 22. huhtikuuta 1916 Giuseppe Adamille että La rondine on "finitissima!" 

Giulio Ricordin kuoltua kustantajana jatkoi hänen poikansa Tito. Tito Ricordi ei ollut valmis hyväksymään oopperaa, koska sopimuksessa oli liikaa rajoitteita. Giacomo Puccini tarjosi oopperaa Lorenzo Sonzognolle ja joulukuussa 1916 solmittiin kustannussopimus. Sonzognon sopimuksen myötä Puccini sai oopperansa ensi-illan aikaisemmaksi. La rondinen kantaesitys sovittiin Monte Carloon 27. maaliskuuta 1917.

Esityksiä
---------

Kantaesityksessä 27. maaliskuuta 1917 kapellimestarina oli Gino Marinuzzi. Magda de Civryn osan lauloi Gilda Dalla Rizza, Lisetten Ines Maria Ferraris, Ruggeron Tito Schipa, Prunierin Francesco Dominici ja Rambaldon Gustave Huberdeauon. 

Arvostelut olivat suotuisia ja Puccini uskoi teoksen osoittautuvan elinkelpoiseksi niin kauan kuin se voitiin toteuttaa suotuisissa olosuhteissa. Sen jälkeen teos esitettiin nopeasti Buenos Airesin Teatro Colónissa ja sen jälkeen Bolognassa. Milanon ensi-ilta 7. lokakuuta 1917 oli Teatro Dal Vermessa. 

Milanon esityksen jälkeen Puccini alkoi miettiä teoksensa uudistamista. Kesällä 1918 Prunier muutettiin tenoriksi ja Lisetten tessituraa nostettiin, Rambaldon roolia vahvistettiin ja Ruggeron luonnekuvaa hieman tasoitettiin. Muutokset tehtiin I ja II näytöksiin. 

Elokuussa 1918 lisättiin tenorille *romanza* ensimmäiseen näytökseen. Elokuussa 1919 kolmas näytös koki muutoksen. Uudistetussa lopussa Lisette-Prunier kohtausta oli lyhennetty melkein kaksikolmasosaa. Toista versiota kirjoitettiin heinä-elokuussa 1918 ja elokuussa 1919. Se esitettiin Palermossa huhtikuussa 1920 ja myöhemmin saksankielisenä Wienissä 

Kolmas versio tehtiin joulukuussa 1920. Siinä jälleen muutettiin kolmatta näytöstä ja lisättiin Rambaldo loppukohtaukseen. Tämä musiikki on kuitenkin säilynyt vain pianosovituksena.(Milanon pommitukset 1944). 

Wienissä Volkstheaterissa oli La rondinen saksankielisen version ensi-ilta 9. lokakuuta 1920. 

### La Rondine Suomessa

Suomen ensiesitys oli Suomen Kansallisoopperassa 18. tammikuuta 2002.

Tunnettuja aarioita ja kohtauksia
---------------------------------

* *Chi il bel sogno di Doretta* –Magda I näyt
* *Ore dolci e divine di lieta baraonda* –Magda I näyt
* *Bevo al tuo fresco sorriso* –kvartetti ja kuoro (Magda, Ruggero, Lisette ja Prunier) II näyt

Synopsis
--------

### Hahmot

* *Magda de Civry, Rambaldon rakastajatar''* – sopraano
* *Lisette, Magdan palvelija* – sopraano
* *Ruggero, nuori mies Montaubanista* – tenori
* *Prunier, Runoilija* – tenori (ensimmäisessä versiossa baritoni)

### Sivuroolit

* *Rambaldo, Pariisilainen pankkiiri* – baritoni

Rambaldon ystäviä:

* *Périchaud* – baritoni
* *Gobin* – tenori
* *Crébillon* – basso

Magdan ystäviä:

* *Yvette* – sopraano
* *Bianca* – sopraano
* *Suzy* – mezzosopraano

Grisettejä: 

* *Georgette* – sopraano
* *Gabriella* – sopraano
* *Colette* – mezzosopraano

* *Rabonnier, maalari*
* *Opiskelija*
* *Hovimestari*

### Ensimmäinen näytös

*Magdan salonki, Pariisi*

Kurtisaani Magdan emännöimmissä cocktailjuhlissa, runoilija Prunier selittää rakkauden teorioitaan. Magdan ystävät Yvette, Bianca ja Suzy pilkkaavat häntä leikkisästi, kun taas Magdan piika, Lisette kertoo, ettei tiedä mistä Prunier puhuu. Prunier loukkaantuu ja Magda käskee Lisetten lähtemään. Prunier väittää, että kukaan ei ole immuuni romanttiselle rakkaudelle, ja laulaa ensimmäisen säkeen viimeisimmästä kappaleestaan Dorettasta, joka hylkäsi kuninkaan kosinnan, koska toivoi todellista rakkautta. Prunier ei osaa lopettaa, joten Magda ottaa vallan ja tarjoaa toisen säkeen, joka kertoo kuinka Doretta rakastuu opiskelijaan *Chi il bel sogno di Doretta* (Kuka on Dorettan kaunis unelma). Magdan vieraat hurmaantuvat hänen esiintymisensä ja hänen pitkäaikainen suojelijansa Rambaldo antaa hänelle helmikaulakorun. Lisette saapuu ilmoittamaan nuoren miehen - Rambaldon vanhan koulukaverin pojan - saapumisesta. Rambaldo käskee Lisetten tuomaan vieraan. Yhtäkkiä nostalginen Magda muistelee elämäänsä nuorena työtyttönä ja onnellisia iltoja tanssien Bullier'sissa, jossa hän koki ensimmäisen kerran rakkauden *Ore dolci e divine*(Makeita ja jumalallisia tunteja). Jotkut vieraista ehdottavat, että Prunier säveltäisi Magdan tarinaan perustuvan laulun, mutta hän ilmoittaa pitävänsä enemmän lauluista kieroutuneista sankaritarista, kuten Berenice tai Salome. Prunier esittelee kädestä ennustamisesen taitojaan joillekin tytöille, kun Lisette tuo vierailijan, Ruggeron. Prunier lukee Magdan kämmenestä ja kertoo, että hän on kuin pääskynen: hän kaipaa muuttoa kohti aurinkoa ja aitoa rakkautta. Ruggero selittää, että tämä on hänen ensimmäinen vierailunsa Pariisiin ja kysyy, mistä hän voisi löytää parhaan paikan viettää iltaa: pitkän keskustelun jälkeen Lisette suosittelee Bullier'sia ja Ruggero lähtee. Kun muutkin vieraat ovat lähteneet, Magda kertoo Lisettelle jäävänsä kotiin sinä iltana. Sitten hän päättää mielijohteesta naamioitua ja mennä myös Bullierille. Prunier palaa salaa saattamaan Lisetten Bullier'sille ja flirttailee ylettömästi hänen kanssaan. Lisette käyttää Magdan hattua ja Prunier kertoo, ettei pidä siitä ja käskee häntä ottamaan sen pois. Sitten he lähtivät yhdessä. Magda palaa saapuu työläiseksi naamioituneena. Hän laulaa pätkän Prunierin laulusta Dorettasta, kun tämä lähtee odottaen onnellisena seikkailua.
​

### Toinen näytös

"Bullier's, Pariisi"

Baari on täynnä opiskelijoita, taiteilijoita ja kukkatyttöjä, jotka laulavat ja tanssivat. Magda astuu sisään ja kiinnittää useiden nuorten miesten huomion. Hän kiirehtii pöytään, jonka ääressä Ruggero istuu yksin. Magda pyytää anteeksi tunkeutumista ja kertoo, että hän lähtee pois heti, kun baarin nuoret miehet lakkaavat katsomasta häntä. Ruggero, joka ei tunnista Magdaa naamiossaan, pyytää häntä jäämään. He juttelevat ja Ruggero kertoo Magdalle, että tämä muistuttaa häntä hiljaisista ja tyylikkäistä tytöistä hänen kotikaupungistaan Montaubanissa. He tanssivat onnellisina yhdessä. Prunier ja Lisette tulevat sisään ja kiistelevät Prunierin halusta muuttaa Lisette hienoksi naiseksi ja kouluttaa häntä. Magda ja Ruggero palaavat pöytäänsä ja Magda alkaa muistella mennyttä rakkaussuhdetta. Ruggero kysyy hänen nimeään ja hän vastaa "Pauletta". Hän kirjoittaa nimen pöytäliinaan ja Ruggero lisää omansa alle. Magdan ja Ruggeron välinen vetovoima kasvaa heidän puhuessaan. Lisette ja Prunier ohittavat heidän pöytänsä ja Lisette tunnistaa Magdan. Magda viestittää Prunierille, ettei tämä paljasta hänen salaisuuksiaan ja Prunier kertoo Lisettelle, että hän on erehtynyt. Todistaakseen väitteensä hän esittelee Lisetten Magdalle, joka yrittää säilyttää naamionsa Lisetten hämmennykseen. Parit istuvat yhdessä ja juovat maljat rakastajilleen *Bevo al tuo fresco sorriso* (Juon tuoreeseen hymyisi). Prunier huomaa, että Rambaldo on tullut sisään, ja käskee Lisetteä viemään Ruggeron pois huoneesta muutamaksi minuutiksi, minkä hän myös tekee. Rambaldo vaatii Magdalta selitystä hänen käytöksestään ja naamioitumisestaan; Magda kertoo hänelle, ettei hänellä ole mitään lisättävää siihen, mitä Rambaldo on jo nähnyt. Rambaldo ehdottaa, että he lähtisivät yhdessä, mutta hän kieltäytyy ja ilmoittaa rakkautensa Ruggerolle sekä pyytää anteeksi tuskaa, jota tämä teoillaan aiheuttaa Rambaldolle. Rambaldo kertoo hänelle, ettei hän voi estää häntä pysymästä Ruggeron kanssa. Lähtiessään Ruggero palaa ja kertoo Magdalle, että aamu on koittamassa. He päättävät aloittaa uuden elämän yhdessä, mutta Magda on salaa huolissaan, että hän pettää Ruggeron.
​

### Kolmas näytös

*Ranskan Riviera*

Magda ja Ruggero ovat asuneet yhdessä Ranskan Rivieralla muutaman kuukauden. He puhuvat ensimmäisestä tapaamisestaan ja onnestaan yhdessä, asuen meren rannalla. Ruggero kertoo Magdalle, että hän on kirjoittanut äidilleen pyytääkseen rahaa heidän kasvavien velkojensa maksamiseen ja tämän suostumusta avioliittoon Magdan kanssa. Ruggero kuvittelee heidän onnellisen avioelämänsä ja lapsensa *Dimmi che vuoi seguirmi*(Kerro minulle, että haluat seurata minua). Magda on syvästi liikuttunut, mutta myös levoton: hän tietää, että hänen entinen elämänsä kurtisaanina tekisi hänestä kelvottoman Ruggeron perheelle ja mahdollisesti Ruggerolle, jos tämä tietäisi, kuka hän todella oli. Kun Ruggero lähtee postittamaan kirjeensä, Magda mietiskelee ongemaa, ja hänen haluaan kertoa Ruggerolle kaikki, hänen toiveensa olla satuttamatta tätä ja hänen rakkautensa menettämisen pelko. Prunier ja Lisette saapuvat. Lisette on tehnyt lyhyen ja tuhoisan uran musiikkisalin laulajana: hänen esiintymisensä Nizzassa edellisenä iltana oli katastrofi. Hän ja Prunier riitelevät keskenään odottaessaan Magdaa. Kun Magda ilmestyy, Lisette pyytää työtään takaisin, ja Magda suostuu. Prunier ilmaisee hämmästyksensä siitä, että Magda voi olla onnellinen poissa Pariisista, ja välittää Magdalle viestin Rambaldosta: hän ottaa hänet mielellään takaisin millä tahansa ehdolla. Magda kieltäytyy kuuntelemasta. Prunier jättää Lisetten (järjestettyään ensin tapaamisen hänen kanssaan samalle illalle) ja Lisette palaa tehtäviinsä Magdan piikaana. Ruggero tuo äitinsä kirjeen, jossa tämä sanoo, että jos Ruggeron morsiamella on kaikki ne hyveet, joita hän on tältä toivoo, heillä on autuas avioliitto. Hän odottaa innolla parin vierailua. Magda ei pysty pitämään salaisuuttaan enää. Hän kertoo Ruggerolle menneisyydestään ja ilmoittaa, ettei hän voi koskaan olla hänen vaimonsa – se aiheuttaisi hänen vanhemmilleen liikaa surua. Ruggero pyytää Magdaa, ettei hän hylkää häntä *Ma come puoi lasciarmi*(Mutta kuinka voit jättää minut), mutta Magda on vakaasti sitä mieltä, että he eivät voi jäädä yhteen ja että Ruggeron on palattava kotiin. Kuin pääskynen, Magda lentää takaisin Rambaldoon ja vanhaan elämäänsä jättäen Ruggeron taakseen −murtuneena.

Tapahtumapaikka ja -aika ja oopperan kesto
------------------------------------------

Pariisi ja Ranskan riviera Nizzan lähellä Ranskan toisen keisarikunnan aikaan.

Kesto: I näytös kestää 41 minuuttia, II näytös 28 minuuttia ja III näytös 33 minuuttia. Yhteiskesto on noin 1 tunti ja 40 minuuttia.

Ensi-ilta
---------

**La rondine 27. maaliskuuta 1917 Théâtre du Casino, Monte Carlo**

Kapellimestari Gino Marinuzzi

* Magda de Civry – Gilda Dalla Rizza
* Lisette – Ines Maria Ferraris
* Ruggero – Tito Schipa
* Prunier – Francesco Dominici
* Rambaldo – Gustave Huberdeau
* Gobin – Jean-Francisque Delmas
* Bianca – André Moreau
* Yvette – Suzy Langée
* Suzy – Charlotte Mattei

Lyhyt juoniseloste
------------------

### I näytös

Magda ja Rambaldo viihdyttävät vieraitaan ylellisesti kalustetussa huoneistossa Pariisissa. Prunier vakuuttaa kaikkien haluavan romanttista rakkautta. Todistaakseen sanansa, hän laulaa tarinan Dorettasta ja säestää itseään pianolla. Toinen säkeistö puuttuu ja Magda kertoo tarinan lopun aariassaan **Chi il bel sogno di Doretta**. (Kuka tuntee Dorettan ihanan unen). Rambaldo ojentaa Magdalle kaulakorun. Magda kertoo tarinan nuoruudestaan **Ore dolce e divine di lieta baraonda** (Unohtumatomat ja taivaalliset hetket) ja toteaa haluavansa kokea saman uudestaan. Hän kertoo karanneensa tätinsä luota ja menneensä Bullieriin etsimään seikkailua. Siellä hän tapasi unohtumattoman miehen, joka tilasi heille oluet sekä maksoi ne 20 soun setelillä sanoen tarjoilijalle: Pitäkää loput. Magda katsoi miestä syvälle silmiin, mutta ei koskaan saanut selville miehen nimeä ja pakeni paikalta. 

Ruggero ohjataan sisään. Rambaldo tervehtii ja lukee Ruggeron isän kirjeen. Samalla hetkellä Prunier ennustaa Magdalle kädestä. Magda on kuin pääskynen, joka muuttaa meren taakse kohti aurinkoa ja kohti rakkautta. 

Ruggero on ensimmäistä kertaa Pariisissa. Neuvonpidon jälkeen Lisette suosittelee, että ensimmäistä iltaa Pariisissa tulisi juhlia Bullierilla. 

Vieraat poistuvat ja Magda vetäytyy huoneeseensa pukeutuakseen grisetiksi ja lähteäkseen Bullierille. Lisette saa vapaaillan ja pukeutuu emännöitsijänsä vaatteisiin luullen Magdan jäävän kotiin. Lisette ja Prunier poistuvat hienon rakkausdueton jälkeen. Asunnon tyhjennyttyä Magda tulee huoneestaan ja lähtee Bullierille. 

### II näytös

Chez Bullierilla on taiteilijoita, grisettejä, kukkaistyttöjä, juomasakkeja, kanta-asiakkaita, opiskelijoita ym. kansaa. Ruggero istuu yksin pöydässä. Hän on hämmentynyt melusta ja ilosta ympärillään. Opiskelijat saattavat Magdan Ruggeron pöytään ja Ruggero kutsuu Magdan tanssiin. Valssin jälkeen pariskunta istuutuu pöytäänsä. Ruggero tilaa kaksi olutta. Magda elää unelmaansa ja pyytää Ruggeroa maksamaan 20 soun setelillä ja sanomalla tarjoilijalle: Pitäkää loput. Ruggero kysyy tytön nimeä. Magda vastaa: "Paulette" ja kirjoittaa nimen marmoriseen pöydän kanteen. Ruggero kirjoittaa nimensä Pauletten nimen alle ja sanoo Pauleten olevan kaiverrettuna hänen sydämeensä. Prunier ja Lisette ovat myös saapuneet ravintolaan. Ruggeron ja Magdan suudeltua Prunier ja Lisette istuutuvat pöytään. Ruggero nostaa maljan: **Bevo al tuo fresco sorriso** (Nostan maljan raikkaalle hymyllesi) aloittaen rakkauskvartetin, jota kuoro tukee. 

Rambaldon tullessa ravintolaan Magda Prunierin viemään Ruggeron pois. Rambaldo tulee Magdan luo ja vaatii selitystä. Magda sanoo löytäneensä rakkauden ja hänen suhteensa Rambaldoon on loppu. Rambaldo poistuu ja Ruggero palaa takaisin. Rakastavaiset lähtevät ravintolasta syvästi rakastuneina.

### III näytös

Näytös tapahtuu huvilassa lähellä Nizzaa. Magda ja Ruggero ovat rakkautensa ympäröimänä. Ruggero kertoo Magdalle kirjoittaneensa perheelleen kysyen lupaa saada avioitua Magdan kanssa. Magdaa repii epätoivo, hän päättää olla kertomatta mitään menneisyydestään. 

Magda toivottaa Lisetten ja Prunierin tervetulleiksi. Liusette on esiintynyt teatterissa, esitys oli ollut fiasko. Prunier kertoo Rambaldon odottavan Magdaa takaisin. 

Ruggero palaa äitinsä kirjeen kanssa. Magda lukee Ruggeron äidin toiveen, että hänen poikansa olisi valinnut hyveellisen naisen. Kirje on järkytys Magdalle. Hän kertoo menneisyytensä mykistyneelle Ruggerolle. Magda voi olla Ruggeron rakastajatar, mutta hän ei voi koskaan kohdata Ruggeron äitiä morsiamena. Ruggero vastustaa ja pyytää Magdaa jäämään. Magda on päätöksessään järkähtämätön vaikka se viiltää häntä syvältä. Ruggero lysähtää maahan ja Magda poistuu.

Lähteet
-------

1. ↑  Italian suurin säveltäjä kuollut.  *Helsingin Sanomat*, 30.11.1924, nro 329, s. 13. Kansalliskirjasto. Viitattu 16.07.2018.
2. ↑  Englanninkielinen Wikipedia

Aiheesta muualla
----------------

* Ainoa Arteta performing "Chi il bel sogno di Doretta" from the Washington National Opera production, Feb/March 1998 at YouTube

La rondinen libretto italiaksi ja suomeksi[vanhentunut linkki]